Goiko arnas aparatuaren flora

Goiko arnas aparatuaren flora edo goiko arnas aparatuaren mikrobiota arnas aparatuaren atal horretan bizi den mikroorganismoen multzoari deritzo. Mikrobio horiek harreman sinbiotiko edo komentsalista mantendu ohi dute organismo ostalariarekin. Mikrobio horien artean, kopuruari dagokionez, bakterioak dira garrantzitsuenak. 

Anatomiaren aldetik arnas aparatuak bi zati ditu: goiko arnas aparatua eta beheko arnas aparatua. Sudurrak, ahoak, faringeak eta laringeak osatzen dute lehenengoa. Trakeak, bronkioek eta birikek bigarrena. Goiko arnas aparatuan pilatzen da arnas aparatuaren mikrobiota gehiena, baina beheko arnas aparatuan ere mikrobio gutxi batzuk bizi dira (uste zenaren aldean, gaur egun badakigu beheko arnas aparatua ez dela guztiz esterila)  Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua: 783 orr. ISBN: 978-84-9860-026-1..

Gizabanako batek 10.000 mikrobio inguru inhalatzen ditu egunero   Ingraham, J., Ingraham, C.: Introducción a la microbiología Vol. II, Ed. Reverté (1998), 342 orr. ISBN: 84-291-1871-3 . Horietako gehienak nasofaringean dauden mukian eta sistema mukoziliarrean harrapatuta geratzen dira, eta ahora eta digestio-aparatura zuzenduak izaten dira nasofaringean dauden zilioen bitartez. Halere, nasofaringean eremu horretara egokituta dauden bakterio asko daude. Mikrobiota horrek, gorputzeko beste ataletan gertatzen denaren antzera, funtsezko zeregina betetzen du organismoa babesteko mikrobio patogenoen aurrean  Christina Kumpitsch, Kaisa Koskinen, Veronika Schöpf eta Christine Moissl-Eichinger (2019ko azaroa): microbiome of the upper respiratory tract in health and disease doi:10.1186/s12915-019-0703-z Springer nature . Izan ere, disbiosiaren ondorioz goiko arnas aparatuaren mikrobiota ahultzen denean mikrobio patogenoen hazkuntza bertan errazagoa da, mikrobioren arteko lehia ez dagoelako eta eremu horren kolonizazioa errazagoa delako  Albero, Josu: Mikrobioen mundu liluragarria, EHU (2019), 57-59 orr. ISBN: 978-84-1319-082-2 . Horren ondorioz, arnas aparatuaren infekzioak sortzen dira.

 Goiko arnasbideetako mikrobioak 

Sudurreko eta nasofaringeko flora bakteriarra oso antzekoak dira, eta genero hauek, batez ere, osatzen dituzte:  Vanmeter, K. eta Hubert, R.: Microbiología en ciencias de la salud, Elsevier Ed. (2023), 213 orr. ISBN: 978-84-1382-419-2   Xinjie, Jiang eta Sujiang, Zhang (2025eko uztaila): Respiratory microbiota, host immunity, respiratory viral infections and malignant tumors Frontiers in Microbiology 

Staphylococcus (Staphylococcus epidermis y Staphylococcus aureus)
Streptococcus (Streptococcus spp. eta Streptococcus pneumoniae)
Moraxella
Haemophilus influenzae
Corynebacterium
Lactobacillus

Mikrobiota horren mikroorganismoak ez ohi dira kaltegarriak, baina patogeno oportunista bihur daitezke ostalariaren immunitate-sistema ahulduta badago (adibidez, infekzio biriko baten ondorioz) edo nasofaringeko sistema mukoziliarra kaltetuta badago (tabakoa, fibrosi kistikoa, edo beste arrazoi batengatik).

Staphylococcus aureus, Streptococcus pneumoniae, Haemophilus influenzae, Streptococcus pyogenes edo Corynebacterium diphteriae, esaterako, nasofaringeko mikrobiotaren partaideak izan daitezke, eta pertsona osasuntsuengan immunitate-sistemak kontrolpean mantentzen ditu (hazkuntza mugatua). Aldiz, immunitate-sistema asko ahultzen bada, edo nasofaringeko disbiosia gertatzen bada, aipatutako bakterioak hazten dira eta arnasbideetako infekzioak sortzen dituzte.

Beraz, goiko arnas aparatuan etengabeko elkarrekintza dago bertako mikrobiota, immunitate-sistema, mukosa mukoziliarra eta ingurugiroaren artean, oreka bat mantenduz. Oreka hori galtzen bada (bertako mikrobiotaren disbiosia, immunitate-sistemaren gorabeherak, kalteak mukosa mukoziliarrean edo birus patogeno baten sorrera) goiko arnasbidean infekzioak ager daitezke, kanpoko eragile batek sortuak (birus bat, esaterako) eta bertako mikrobiotaren partaide batzuek okertuak (arnasbideetako infekzio sekundarioak, antibiotikoekin tratatu beharrekoak)

 Erreferentziak 

 Kanpo estekak 

Kategoria: Mikrobiota